Diari Oficial de la Generalitat Valenciana


Sumari del DOGV 3778, del 23-06-2000 (2000/4667)

ORDRE d'1 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dues finques rústiques situades a la partida Revoltetes del terme municipal d'Oliva (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4667


Data del document
:   01-06-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * cultura regional
    * propietat immobiliària

ORDRE d'1 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dues finques rústiques situades a la partida Revoltetes del terme municipal d'Oliva (València). [2000/X4667]
  
Mitjançant escriptura de compravenda, atorgada davant el notari de València el Sr. José Antonio de Otegui Tellería el dia 21 d'octubre de 1999, la Generalitat Valenciana va adquirir dues finques rústiques a la partida de Revoltetes del terme municipal d'Oliva (València) dins dels límits del Parc Natural del Marjal Pego- Oliva, i que consta en l'Inventari General de Béns i Drets de la Generalitat Valenciana amb el núm. A01/46/181/0011 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això, i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, i amb la finalitat de preservar les biòtiques i abiòtiques del Parc Natural del Marjal Pego-Oliva, dins de la qual s'ubica, els immobles que es descriuen a continuació i que consten en l'Inventari General de Béns i Drets de la Generalitat Valenciana amb el número A01/46/181/0011:
  
1. Finca rústica: terra d'arrossar, situada en el terme municipal d'Oliva, partida Revoltetes. Parcel·la 173 del polígon 18. Amb una superfície de 9 àrees i 60 centiàrees. Confronta: nord, Salvador Llorca Miñana; sud, camí Pellicer; est, finca registral 47.567 i oest, Francisco Lleches Lleches.
  
2. Finca rústica: terra d'arrossar, situada en el terme municipal d'Oliva, partida Revoltetes. Parcel·la 581 del polígon 18. Amb una superfície de 9 àrees i 60 centiàrees. Confronta: nord, Salvador Llorca Miñana; sud, camí; est, José Descals Moll; i oest, finca registral 47.565.
  
Segon
  
Els immobles esmentats queden integrats en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 1 de juny de 2000
  
El conseller d'Economia, Hisenda i Ocupació,
  
VICENTE RAMBLA MOMPLET